Бір жылда 7 мың дәрігер оқу бітіріп, науқастарды емдей бастады
DATE: 09:29, 24 Қаңтар 2024 | GMT +5
TITLE: Бір жылда 7 мың дәрігер оқу бітіріп, науқастарды емдей бастады
URL: https://kaz.inform.kz/news/br-zhilda-7-min-darger-oku-btrp-naukastardi-emdey-bastadi-e0e571/
META: DATE: 09:29, 24 Қаңтар 2024 | GMT +5
TOTAL WORDS: 146
AUTHOR(S):
TEXT: Кадр даярлау жүйесінің тиімділігін арттыру үшін 2023-2024 оқу жылынан бастап міндетті резидентурамен жалпы оқу мерзімі алты жыл үздіксіз интеграцияланған медициналық білім бағдарламасы енгізілді. Оны аяқтағаннан кейін бітіруші дәрігер біліктілігін және медицина магистрі дәрежесін алады. 2023 жылы еліміздің медициналық жоғары оқу орындары 7 мыңға жуық дәрігер шығарды, орта медицина қызметкерлерінің саны 23 мыңнан асты. 3 мыңнан астам денсаулық сақтау маманы бөлу бойынша жұмысқа орналастырылды. Жергілікті бюджет қаражатының есебінен биыл 16, 5 мың дәрігер, оның ішінде шетелде 108 адам біліктілігін арттыра алды. Дәрігерлердің құзыретін арттыру мақсатында жалпы ұзақтығы 1 айдан 3 айға дейінгі ауылдық, қалалық, облыстық және республикалық денсаулық сақтау ұйымдарында резидент дәрігерлерді міндетті клиникалық даярлауды енгізу көзделген. Бұл ретте түлектерді әлеуметтік қолдау шеңберінде 601 маманға көтерме жәрдемақы бөлінді. 384 жас дәрігер тұрғын үймен қамтамасыз етілді, 74 маман өзге де қолдау шараларын алды. Медицина саласыда 78 мыңнан астам дәрігер және 180 мыңға жуық орта медициналық буын мамандары бар
